BERETNING

om årsregnskabet for fællesforetagendet for brændselsceller og brint for regnskabsåret 2017 med fællesforetagendets svar

(2018/C 452/06)

INDHOLD

Punkt side INDLEDNING 1-13 49 Oprettelse af fællesforetagendet BCB 1-2 49 Ledelse 3-6 49 Målsætninger 7 49 Ressourcer 8-12 49 Kommissionens evalueringer 13 50 ERKLÆRING 14-26 50 Erklæring om regnskabernes rigtighed 15 50 Erklæring om lovligheden og den formelle rigtighed af de indtægter, der ligger til grund for regnskaberne 16 50 Erklæring om lovligheden og den formelle rigtighed af de betalinger, der ligger til grund for regnskaberne 17 50 Den øverste og den daglige ledelses ansvar 18-20 51 Revisors ansvar for revision af regnskaberne og de underliggende transaktioner 21-26 51 BUDGETMÆSSIG OG ØKONOMISK FORVALTNING 27-36 52 Gennemførelse af 2017-budgettet 27 52 Gennemførelse af det flerårige budget under RP7 28-31 52 Gennemførelse af det flerårige budget under Horisont 2020 32-36 52 INTERN KONTROL 37-39 53 Ramme for intern kontrol 37-39 53 ANDRE SPØRGSMÅL 40 53 Mobilisering af bidrag fra andre medlemmer 40 53 OPLYSNINGER OM KOMMISSIONENS EVALUERINGER 41-42 54 BILAG — OPFØLGNING PÅ TIDLIGERE ÅRS BEMÆRKNINGER 55 FÆLLESFORETAGENDETS SVAR 56

INDLEDNING

Oprettelse af fællesforetagendet BCB

1. Fællesforetagendet for gennemførelsen af det fælles teknologiinitiativ vedrørende brændselsceller og brint (fællesforetagendet BCB), der ligger i Bruxelles, blev oprettet i maj 2008 for perioden indtil 31. december 2017 og begyndte at arbejde uafhængigt den 15. november 2010 ( 1 ) . I maj 2014 forlængede Rådet fællesforetagendets levetid for perioden indtil 31. december 2024 ( 2 )

2. Fællesforetagendet BCB er et offentlig-privat partnerskab inden for forskning og innovation vedrørende brint- og brændselscelleteknologier. Fællesforetagendets stiftende medlemmer er Den Europæiske Union (EU) repræsenteret ved Kommissionen, industrigruppen (Hydrogen Europe) og forskningsgruppen (Hydrogen Europe Research).

Ledelse

3. Fællesforetagendet BCB's ledelsesstruktur omfatter følgende: bestyrelsen, den administrerende direktør, det videnskabelige udvalg, gruppen af repræsentanter for staterne og interessentforummet.

4. Bestyrelsen har ti medlemmer, seks repræsentanter for industrigruppen, tre for Kommissionen og én for forskningsgruppen. Bestyrelsen har ansvaret for fællesforetagendets strategiske orientering og operationer og fører tilsyn med gennemførelsen af dets aktiviteter. Den administrerende direktør er ansvarlig for den daglige ledelse af fællesforetagendet.

5. Det videnskabelige udvalg består af op til ni medlemmer, som udgør et afbalanceret udsnit af eksperter fra den akademiske verden, industri og tilsynsmyndigheder. Det rådgiver om de videnskabelige prioriteter, der skal behandles i de årlige arbejdsplaner, og om de videnskabelige resultater, der beskrives i den årlige aktivitetsrapport.

6. BCB's gruppe af repræsentanter for staterne består af en repræsentant for hver medlemsstat og for hvert af de lande, der er associeret med Horisont 2020, og den afgiver udtalelse om fællesforetagendets strategiske orientering og opfyldelsen af målene for Horisont 2020. Interessentforummet er en årlig begivenhed, hvor fællesforetagendet BCB's interessenter drøfter dets aktiviteter og kan fremsætte kommentarer.

Målsætninger

7. Fællesforetagendet BCB har som målsætning senest i 2020 at påvise, at brændselscelle- og brintteknologier er en af søjlerne i Europas fremtidige energi- og transportsystemer. Fællesforetagendet søger at fremme udviklingen af en stærk, bæredygtig og globalt konkurrencedygtig sektor for brændselsceller og brint i EU.

Ressourcer

8. EU's maksimale bidrag til fællesforetagendet BCB's første aktivitetsfase (BCB 1) udgør 470 millioner euro fra RP7 ( 3 ) . De andre medlemmers bidrag skal være mindst lige så stort som EU's bidrag.

9. EU's maksimale bidrag til fællesforetagendet BCB's anden aktivitetsfase (BCB 2) udgør 665 millioner euro fra Horisont 2020. Af dette beløb kan op til 570 millioner euro bruges til at modsvare minimumsbidraget fra medlemmerne fra industrigruppen og forskningsgruppen (fastsat til 380 millioner euro), og op til 95 millioner euro kan bruges til at modsvare eventuelle yderligere bidrag fra medlemmerne ud over minimumsbidraget ( 4 )

10. Medlemmer fra industri- og forskningsgrupperne ventes at bidrage med ressourcer svarende til mindst 380 millioner euro i fællesforetagendets levetid ( 5 ) . Af dette beløb skal industri- og forskningspartnerne afholde omkostninger på mindst 285 millioner euro i forbindelse med gennemførelsen af supplerende aktiviteter uden for fællesforetagendet BCB's arbejdsplan ( 6 )

11. Fællesforetagendet BCB's administrationsomkostninger er begrænset til 38 millioner euro, der dækkes gennem finansielle bidrag, som fordeles ligeligt på årsbasis mellem EU og medlemmerne fra industri- og forskningsgrupperne ( 7 )

12. I 2017 var fællesforetagendet BCB's endelige budget på 198,6 millioner euro (2016: 115,5 millioner euro). Fællesforetagendet havde pr. 31. december 2017 26 ansatte (2016: 26) ( 8 )

Kommissionens evalueringer

13. Kommissionen færdiggjorde den endelige evaluering af fællesforetagendets RP7-aktiviteter og den foreløbige evaluering af dets Horisont 2020-aktiviteter i juni 2017, og de blev efterfulgt af forskellige handlingsplaner udarbejdet af fællesforetagendet med henblik på at adressere de anbefalinger, der var fremsat i evalueringerne. I den forbindelse medtager vi et afsnit vedrørende fællesforetagendets handlingsplaner som svar på evalueringerne, som udelukkende er beregnet til orientering og ikke udgør en del af vores revisionserklæring eller bemærkninger.

ERKLÆRING 14. Vi har: a) revideret fællesforetagendets regnskaber, som omfatter årsregnskabet (9) og beretningerne om budgetgennemførelsen (10), for det regnskabsår, der afsluttedes den 31. december 2017, og b) efterprøvet lovligheden og den formelle rigtighed af de transaktioner, der ligger til grund for dette regnskab, som fastsat i artikel 287 i traktaten om Den Europæiske Unions funktionsmåde (TEUF). Erklæring om regnskabernes rigtighed 15. Det er vores opfattelse, at fællesforetagendets regnskaber for det regnskabsår, der afsluttedes den 31. december 2017, i alt væsentligt giver et retvisende billede af fællesforetagendets finansielle stilling pr. 31. december 2017 og af resultaterne af dets transaktioner, pengestrømme og bevægelser på nettoaktiver i det afsluttede regnskabsår, i overensstemmelse med dets finansforordning og de regnskabsregler, Kommissionens regnskabsfører har fastlagt. Disse er baseret på de internationalt anerkendte regnskabsstandarder, der anvendes i den offentlige sektor. Erklæring om lovligheden og den formelle rigtighed af de indtægter, der ligger til grund for regnskaberne 16. Det er vores opfattelse, at de indtægter, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige. Erklæring om lovligheden og den formelle rigtighed af de betalinger, der ligger til grund for regnskaberne 17. Det er vores opfattelse, at de betalinger, der ligger til grund for regnskaberne for det regnskabsår, der afsluttedes den 31. december 2017, i alt væsentligt er lovlige og formelt rigtige. Den øverste og den daglige ledelses ansvar 18. Ifølge artikel 310-325 i TEUF og fællesforetagendets finansforordning er den daglige ledelse ansvarlig for at udarbejde og aflægge regnskaberne på grundlag af de internationalt anerkendte regnskabsstandarder, der anvendes i den offentlige sektor, samt for lovligheden og den formelle rigtighed af de transaktioner, der ligger til grund for regnskaberne. Dette ansvar omfatter udformning, gennemførelse og opretholdelse af intern kontrol, som sikrer, at der udarbejdes og aflægges et årsregnskab uden væsentlig fejlinformation, uanset om denne skyldes besvigelser eller fejl. Den daglige ledelse er også ansvarlig for at sikre, at de aktiviteter, finansielle transaktioner og oplysninger, der fremgår af årsregnskabet, er i overensstemmelse med de myndighedsregler, der gælder for dem. Fællesforetagendets daglige ledelse bærer det endelige ansvar for lovligheden og den formelle rigtighed af de transaktioner, der ligger til grund for regnskaberne. 19. Ved udarbejdelsen af regnskaberne er den daglige ledelse ansvarlig for at vurdere fællesforetagendets evne til at fortsætte driften, idet den i relevante tilfælde oplyser om forhold med relation til fortsat drift og anvender regnskabsprincippet om fortsat drift. 20. Den øverste ledelse er ansvarlig for at overvåge fællesforetagendets regnskabsaflæggelse. Revisors ansvar for revision af regnskaberne og de underliggende transaktioner 21. Vores mål er at opnå høj grad af sikkerhed for, om fællesforetagendets regnskaber er uden væsentlig fejlinformation, og om de transaktioner, der ligger til grund for dem, er lovlige og formelt rigtige, samt på grundlag af vores revision at afgive en erklæring til Europa-Parlamentet og Rådet eller andre dechargemyndigheder om regnskabernes rigtighed og de underliggende transaktioners lovlighed og formelle rigtighed. Høj grad af sikkerhed er imidlertid ikke en garanti for, at en revision vil føre til opdagelse af alle væsentlige fejlinformationer og tilfælde af manglende regeloverholdelse. Fejlinformationer og tilfælde af manglende regeloverholdelse kan skyldes besvigelser eller fejl og betragtes som væsentlige, hvis det med rimelighed kan forventes, at de enkeltvis eller sammenlagt påvirker brugeres økonomiske beslutninger, der træffes på grundlag af regnskaberne. 22. En revision omfatter udførelse af handlinger for at opnå revisionsbevis vedrørende beløbene og oplysningerne i regnskaberne og de underliggende transaktioners lovlighed og formelle rigtighed. De valgte handlinger afhænger af revisors vurdering, herunder vurderingen af risiciene for, at der er væsentlig fejlinformation i regnskaberne, og for, at de underliggende transaktioner i væsentligt omfang ikke opfylder kravene i Den Europæiske Unions retlige ramme, uanset om dette skyldes besvigelser eller fejl. Ved disse risikovurderinger overvejer revisor intern kontrol, der er relevant for fællesforetagendets udarbejdelse og aflæggelse af regnskaber, der giver et retvisende billede, og og for de underliggende transaktioners lovlighed og formelle rigtighed, med henblik på at udforme revisionshandlinger, der er passende efter omstændighederne, men ikke med det formål at afgive en erklæring om effektiviteten af intern kontrol. En revision omfatter endvidere vurdering af, om den anvendte regnskabspraksis er passende, og om de regnskabsmæssige skøn, som den daglige ledelse har foretaget, er rimelige, samt en vurdering af den samlede præsentation af regnskaberne. 23. Med hensyn til indtægterne kontrollerer vi tilskuddet fra Kommissionen og undersøger fællesforetagendets procedurer for opkrævning af gebyrer og andre indtægter. 24. Med hensyn til udgifterne undersøger vi betalingstransaktionerne, når udgifterne er afholdt, registreret og godkendt. Denne undersøgelse omfatter alle kategorier af betalinger (inklusive betalinger vedrørende køb af aktiver) i det år, hvor de foretages, undtagen forskud. 25. I forbindelse med udarbejdelsen af denne beretning og erklæring tog vi det revisionsarbejde, der er udført af den uafhængige eksterne revisor i relation til fællesforetagendets regnskaber, med i betragtning som fastsat i artikel 208, stk. 4, i EU's finansforordning ( 11 )

26. Bemærkningerne i det følgende rejser ikke tvivl om Revisionsrettens erklæring.

BUDGETMÆSSIG OG ØKONOMISK FORVALTNING

Gennemførelse af 2017-budgettet

27. Det endelige 2017-budget, der var disponibelt til fællesforetagendets gennemførelse af programmer under RP7 og Horisont 2020, omfattede 127,8 millioner euro i forpligtelsesbevillinger og 198,6 millioner euro i betalingsbevillinger. Udnyttelsesgraden for forpligtelsesbevillingerne og betalingsbevillingerne var på henholdsvis 96 % og 89 %. Betalingsbevillingerne blev hovedsagelig anvendt til udbetaling af forfinansiering i forbindelse med indkaldelser af forslag i 2016 og 2017.

Gennemførelse af det flerårige budget under RP7

28. Af det maksimale beløb på 470 millioner euro i RP7-midler, som var tildelt fællesforetagendet BCB i forbindelse med gennemførelsen af BCB 1, havde EU ved udgangen af 2017 ydet et samlet kontantbidrag på 386,7 millioner euro og et samlet bidrag i naturalier på 19,1 million euro.

29. Af minimumsbeløbet på 470 millioner euro i bidrag i naturalier og kontantbidrag, som medlemmerne fra industrigruppen og forskningsgruppen skulle bidrage med til fællesforetagendet BCB's operationelle aktiviteter, havde bestyrelsen ved udgangen af 2017 valideret bidrag på 396,2 millioner euro. Bidrag i naturalier på 55,8 millioner euro til operationelle aktiviteter var endvidere indberettet til fællesforetagendet BCB ved udgangen af 2017.

30. Det samlede bidrag fra medlemmerne fra industrigruppen og forskningsgruppen til fællesforetagendet beløb sig således til 452 millioner euro ved udgangen af 2017, mens EU's kumulerede bidrag var på 405,8 millioner euro.

31. Af det samlede drifts- og administrationsbudget på 490 millioner euro til BCB 1-aktiviteter ( 12 ) havde fællesforetagendet ved udgangen af 2017 indgået forpligtelser for 481,7 millioner euro (98,3 % af det disponible budget) og afholdt betalinger for 418,5 millioner euro. Ifølge fællesforetagendets betalingsplan for igangværende RP7-projekter vil endnu 25,7 millioner euro blive betalt i 2018 og 17,4 millioner euro i de efterfølgende år. Den endelige gennemførelsesgrad for BCB 1-programmet er således anslået til 94,3 % af det samlede budget for BCB 1.

Gennemførelse af det flerårige budget under Horisont 2020

32. Af det maksimale beløb på 665 millioner euro af Horisont 2020 midler, som var tildelt fællesforetagendet BCB i forbindelse med gennemførelsen af BCB 2, havde EU ved udgangen af 2017 bidraget kontant med et samlet beløb på 234,3 millioner euro.

33. Medlemmerne fra industri- og forskningsgrupperne er ikke forpligtede til at yde et minimumsbidrag i naturalier til fællesforetagendets BCB 2-aktiviteter. Ved udgangen af 2017 havde industri- og forskningspartnerne meldt om bidrag i naturalier på 25,1 million euro til operationelle aktiviteter ( 13 ) , hvoraf 0,6 millioner euro var valideret af BCB's bestyrelse. Dette afspejler, at BBC 2-projekterne stadig var i den indledende fase i 2017. De forpligtede bidrag i naturalier i henhold til de indgåede tilskudsaftaler pr. 31. december 2017 beløber sig til 137,4 millioner euro ( 14 ) . Bestyrelsen havde desuden valideret kontantbidrag fra industri- og forskningspartnerne på 1,3 millioner euro til fællesforetagendets administrationsudgifter.

34. Af minimumsbeløbet på 285 millioner euro, som industri- og forskningspartnerne skulle bidrage med til supplerende aktiviteter uden for fællesforetagendets arbejdsprogram, havde partnerne ved udgangen af 2017 allerede rapporteret om 558,5 millioner euro ( 15 ) , hvoraf 382,2 millioner euro var blevet attesteret, og derfor var målet langt overgået. Eftersom vi ikke har ret til at revidere medlemmernes bidrag i naturalier til supplerende aktiviteter, kan vi imidlertid ikke afgive erklæring om deres art, kvalitet og eksistens.

35. De samlede bidrag fra industri- og forskningspartnerne beløb sig således til 585 millioner euro ved udgangen af 2017 (hvoraf 95,5 % er bidrag til supplerende aktiviteter), mens EU's kontantbidrag var på 234,3 millioner euro (jf. også punkt 41).

36. Af det samlede drifts- og administrationsbudget for BCB 2 på 684 millioner euro ( 16 ) havde fællesforetagendet ved udgangen af 2017 indgået forpligtelser for 407,2 millioner euro og afholdt betalinger for 223,3 millioner euro.

INTERN KONTROL

Ramme for intern kontrol

37. Fællesforetagendet har indført procedurer for forudgående kontrol på basis af finansielle og operationelle skrivebordsgennemgange. For så vidt angår de mellemliggende og endelige betalinger under RP7 udfører fællesforetagendet efterfølgende revisioner hos støttemodtagerne, mens det for anmeldelser af projektomkostninger i forbindelse med Horisont 2020 er Kommissionens fælles revisionstjeneste, der er ansvarlig for de efterfølgende revisioner.

38. For så vidt angår RP7-betalinger var restfejlforekomsten for de efterfølgende revisioner ifølge fællesforetagendet på 1,13 % ved udgangen af 2017 ( 17 ) . I 2017 igangsatte fællesforetagendet sammen med GD RTD's fælles revisionstjeneste den første efterfølgende revision af en tilfældigt udvalgt og risikobaseret stikprøve af Horisont 2020-anmeldelser af mellemliggende omkostninger, for hvilken resultaterne vil blive oplyst i fællesforetagendets årlige aktivitetsrapport for 2018.

39. På grundlag af en vurdering af fællesforetagendets system for intern kontrol og substanstest af indtægter, betalinger, tilskuds- og indkøbsaktiviteter samt en gennemgang af en stikprøve af afsluttede efterfølgende revisioner, herunder inddrivelser som følge af de fejl, der var blevet påvist, gav revisionsresultaterne os rimelig sikkerhed for, at den samlede restfejlforekomst for fællesforetagendet er under væsentlighedstærsklen.

ANDRE SPØRGSMÅL

Mobilisering af bidrag fra andre medlemmer

OPLYSNINGER OM KOMMISSIONENS EVALUERINGER

41. Kommissionens endelige evaluering af fællesforetagendet BCB under RP7 dækkede perioden mellem 2008 og 2016 ( 24 ) , mens den foreløbige evaluering af fællesforetagendet BCB 2 under Horisont 2020 dækkede perioden fra 2014 til 2016 ( 25 ) . Evalueringerne blev gennemført med bistand fra uafhængige eksperter, som fastsat i Rådets forordninger om fællesforetagendet BCB ( 26 ) , og dækkede fællesforetagendets performance for så vidt angår relevans, produktivitet, effektivitet, sammenhæng og EU-merværdi, suppleret med en undersøgelse af åbenhed, gennemsigtighed og forskningskvalitet. Resultaterne af evalueringerne blev taget i betragtning i den rapport, som Kommissionen sendte til Europa-Parlamentet og Rådet i oktober 2017 ( 27 )

Vedtaget af Afdeling IV, der ledes af Neven MATES, medlem af Revisionsretten, i Luxembourg på mødet den 2. oktober 2018. På Revisionsrettens vegne Klaus-Heiner LEHNE Formand

(1) Rådets forordning (EF) nr. 521/2008 af 30. maj 2008 om oprettelse af fællesforetagendet for brændselsceller og brint (EUT L 153 af 12.6.2008, s. 1), ændret ved forordning (EU) nr. 1183/2011 (EUT L 302 af 19.11.2011, s. 3).

(2) Rådets forordning (EU) nr. 559/2014 af 6. maj 2014 om oprettelse af fællesforetagendet for brændselsceller og brint 2 (EUT L 169 af 7.6.2014, s. 108).

(3) Artikel 5, stk. 1, i forordning (EF) nr. 521/2008.

(4) Artikel 3, stk. 1, i forordning (EU) nr. 559/2014.

(5) Artikel 4, stk. 1, i forordning (EU) nr. 559/2014.

(6) Supplerende aktiviteter er bidrag i naturalier til aktiviteter, der ikke er omfattet af fællesforetagendets arbejdsplan og budget, men som bidrager til at nå målsætningerne for det fælles teknologiinitiativ vedrørende brændselsceller og brint, jf. artikel 4, stk. 2, litra b), i forordning (EU) nr. 559/2014. De tilsvarende aktiviteter bør fastsættes i en årlig plan vedrørende supplerende aktiviteter med angivelse af den anslåede værdi af disse bidrag. I overensstemmelse med samme forordnings artikel 4, stk. 4, skal omkostningerne i forbindelse med supplerende aktiviteter attesteres af en uafhængig ekstern revisor, og de revideres ikke af fællesforetagendet, Revisionsretten eller noget andet EU-organ.

(7) Artikel 13, stk. 2, i vedtægterne for fællesforetagendet BCB 2 (bilag I til forordning (EU) nr. 559/2014).

(8) Nærmere oplysninger om fællesforetagendet BCB og dets aktiviteter kan findes på dets websted: http://www.fch.europa.eu.

(9) Årsregnskabet omfatter balancen, resultatopgørelsen, pengestrømsopgørelsen, opgørelsen over bevægelser på nettoaktiver samt en oversigt over væsentlige regnskabspraksis og andre forklarende noter.

(10) Beretningerne om budgetgennemførelsen omfatter de beretninger, der sammenfatter alle budgettransaktionerne, og de forklarende noter.

(11) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).

(12) Det samlede budget består af 470 millioner euro i kontante bidrag fra EU, som finansieres af RP7-programmet, og et kontant bidrag på 20 millioner fra andre medlemmer til administrationsomkostninger.

(13) Den årlige aktivitetsrapport for fællesforetagendet BCB, s. 36.

(14) Den årlige aktivitetsrapport for fællesforetagendet BCB, s. 13, tabel 1.1.2.

(15) Den årlige aktivitetsrapport for fællesforetagendet BCB, s. 14, tabel 1.1.3.

(16) Det samlede budget består af 665 millioner euro i kontante bidrag fra EU, som finansieres af Horisont 2020-programmet, og et kontant bidrag på 19 millioner fra industri- og forskningspartnerne til administrationsomkostninger.

(17) Den årlige aktivitetsrapport for fællesforetagendet BCB, s. 69 og 74.

(18) I betragtning 4 i forordning (EU) nr. 559/2014 hedder det, at dette partnerskab bør bygge på et afbalanceret bidrag fra alle partnere.

(19) De samlede minimumbidrag fra industriens medlemmer til fællesforetagendets operationelle og supplerende aktiviteter (380 millioner euro) divideret med det maksimale EU-kontantbidrag til fællesforetagendet (570 millioner euro).

(20) I denne anslåede løftestangseffekt tages der højde for kontantbidrag fra private medlemmer, der rent faktisk er betalt (1,3 millioner euro), plus de bidrag i naturalier, private medlemmer har forpligtet sig til i de indgåede tilskudsaftaler (137,4 millioner euro), plus de attesterede bidrag i naturalier til supplerende aktiviteter (382,2 millioner euro), divideret med de kontantbidrag, Kommissionen har forpligtet sig til i de indgåede tilskudsaftaler (395,6 millioner euro).

(21) I denne anslåede løftestangseffekt tages der højde for kontantbidrag fra private medlemmer, der rent faktisk er betalt (1,3 millioner euro), plus de bidrag i naturalier, private medlemmer har forpligtet sig til i de indgåede tilskudsaftaler (137,4 millioner euro), divideret med de kontantbidrag, Kommissionen har forpligtet sig til i de indgåede tilskudsaftaler (395,6 millioner euro).

(22) Det hedder i artikel 4, stk. 1 og 2, i forordning (EU) nr. 559/2014, at industri- og forskningsmedlemmer bør yde et samlet bidrag på mindst 380 millioner euro i fællesforetagendets levetid, hvoraf mindst 285 millioner euro bør bestå af de omkostninger, som de er blevet påført ved gennemførelsen af supplerende aktiviteter, der ikke er omfattet af fællesforetagendets arbejdsplan.

(23) I overensstemmelse med artikel 4, stk. 4, i forordning (EU) nr. 559/2014 attesteres omkostningerne i forbindelse med supplerende aktiviteter af en uafhængig ekstern revisor, der udnævnes af fællesforetagendet. Omkostningerne i forbindelse med sådanne aktiviteter revideres imidlertid hverken af fællesforetagendet eller af noget EU-organ.

(24) Endelig evaluering af fællesforetagendet BCB under RP7 https://ec.europa.eu/research/evaluations/pdf/fch.pdf.

(25) Foreløbig evaluering af fællesforetagendet BCB 2 (2014-2016) under Horisont 2020 https://ec.europa.eu/research/health/…/imi2_interim_evaluation.pdf.

(26) Kommissionens lovbestemte evalueringer, jf. artikel 11 i forordning (EF) nr. 521/2008 om oprettelse af fællesforetagendet BCB og artikel 11 i forordning (EU) nr. 559/2014 om oprettelse af fællesforetagendet BCB 2.

(27) Kommissionens arbejdsdokument: Foreløbig evaluering af fællesforetagenderne under Horisont 2020 (SWD(2017) 339 final).

(28) Anbefalingerne omfatter: nødvendigheden af at forbedre den rolle, som gruppen af repræsentanter for staterne og de rådgivende organer spiller, sammenhæng med andre EU-programmer, behovet for at styrke projekter på et lavere teknologisk modenhedsniveau, øget deltagelse af de lande, der er mindre aktive i BCB-projekter, og fremme af regionernes og de videregående uddannelsesinstitutioners større deltagelse, ydelse af bistand inden for finansielle spørgsmål (mest egnede finansieringsmuligheder) samt støtte til kommerciel udbredelse og bedre udnyttelse af EU's intellektuelle ejendomsrettigheder, forbedring af kommunikationen med interessenter, beslutningstagere, regioner og offentligheden for at øge den offentlige bevidsthed om BCB-teknologier.

(29) De specifikke foranstaltninger, der indgår i handlingsplanen som svar på evaluatorens anbefalinger, omfatter: styrkelse og fremme af den rolle, som gruppen af repræsentanter for staterne spiller, øget deltagelse af regioner og byer, forbedring af interaktionen med eksterne interessenter i relation til kommende interessentfora, konsolidering af forbindelserne med Europa-Kommissionen med henblik på en bedre koordinering af andre EU-initiativer samt styrkelse af formidlingen og udnyttelsen af resultater.

(30) De allerede påbegyndte aktiviteter omfatter: analyse af det flerårige arbejdsprogram sammen med gruppen af repræsentanter for staterne for at afdække mangler og tackle spørgsmålet om samarbejde med regioner og byer, gennemgang af de opgaver, der udføres af den person, som er ansvarlig for finansieringsteknik for at tilstræbe synergier med andre EU-instrumenter (navnlig EIB's finansieringsfacilitet med risikodeling), en undersøgelse iværksat i marts 2017 for at undersøge områder med den højeste merværdi for EU's værdikæder, drøftelser på bestyrelsesplan om aktiviteter på et lavere teknologisk modenhedsniveau med henblik på inddragelsen heraf i den næste revision af det flerårige arbejdsprogram.

(31) Navnlig sammenhæng og komplementaritet med andre EU-programmer på transport- og energiområdet.